Tette Baukes Veltman
Tette Baukes Veltman (Haskerdiken of Aldeboarn, 18 maart 1791 - Fort Van der Capellen, Sumatra, 20 july 1833) wie in militêr. Hy waard bekend troch syn moedich gedrach op Sumatra (1821-1833) dêr't er as kapitein stoar. 

Hy gie 1814 yn militêre tsjinst, die mei oan de Slach by Waterloo, gie yn 1815 as sersjant nei Nederlânsk-Ynje. Die as sersjant-majoar mei oan de Palembangske ekspedysje en ûnderskiede him sa, dat er ta ridder 4e klasse fan de M.W.O. en ta 2e luitenant fan de ynfantery beneamd waard. Yn 1823 waard er oerpleatst nei Sumartra W.K., yn 1825 beneamd ta 1e luitenant en yn 1831 ta kaptein. By in soad gelegenheden liet er yn de striid tsjin de Padri's bewizen fan moed en belied sjen. Hy hearde net ta de 'rûge' kriichslju fan dy tiid en syn tiidgenoaten, benammen syn ûndergeskikten hienen in soad respekt foar him. 

Nei syn dea waard in yn it lânskip opsmiten ierden redûte Fort Veltman neamd.

Frysk ofsier
Nederlânsk ofsier
Nederlânsk persoan fan Frysk komôf
Persoan berne yn Aldeboarn
Persoan berne yn Haskerdiken
Nederlânsk-Ynje
Persoan berne yn 1791
Persoan stoarn yn 1833